GiliGold/VAD_KnessetCorpus huggingface dataset:
איתן גינזבורג:
נוצר סדר-יום מאוד מאוד ארוך, עם הרבה מאוד חקיקה, ולכן הוא צמצם את מספר ההצעות לסדר.
יצחק פינדרוס:
הנושא זה אפילו לא על סדר-היום הציבורי.
איתן גינזבורג:
העלית אותו עכשיו.
איתן גינזבורג:
בכל הדיונים שהתקיימו שלשום במליאה, כולם דיברו על זה.
יצחק פינדרוס:
מה זה אומר לך?
יצחק פינדרוס:
זה הנושא.
איתן גינזבורג:
זה אומר שהכנסת דנה בזה.
איתן גינזבורג:
אתה רוצה להשיב?
יצחק פינדרוס:
על מה להשיב?
יצחק פינדרוס:
על זה שהוא אומר שאני צודק והיה צריך לקבל את הערעור הזה, וזה היה צריך להיות, רק אין לו דרך להיכנס בוחן כליות ולב, ולמה היושב-ראש לא אישר את זה?
יצחק פינדרוס:
עם מי הוא סיכם את זה קודם?
יצחק פינדרוס:
על מה אתה רוצה שאני אשיב?
יצחק פינדרוס:
אני לא בוחן כליות ולב; אני לא הייתי זבוב על הקיר בשיחה בינו לבין בועז טופורובסקי.
יצחק פינדרוס:
אני לא יכול להשיב.
איתן גינזבורג:
הייתי בנשיאות וראיתי את העומס.
איתן גינזבורג:
גם חוויתי את האירוע הזה.
איתן גינזבורג:
אגב, בתקופה של יולי, היו דיונים קונקרטיים על ההצעות?
יעקב מרגי:
התפתחה שיחה.
יעקב מרגי:
אני אומר לך בכנות, הייתי עם יולי, הייתי עם יריב.
יעקב מרגי:
לא היה מצב כזה שמקריאים את הראשון, את השני, וזהו.
יעקב מרגי:
היו עוברים על כל ההצעות, מדברים.
יעקב מרגי:
לא מקיימים דיון של רבע שעה על כל אחד, אבל אזכור.
איתן גינזבורג:
אם כך, אני חושב שנעבור להצבעה.
איתן גינזבורג:
רק אני יכול להצביע.
איתן גינזבורג:
אני – לא בצער, כי אני לא חושב שזה הנושא שצריך להיות נדון.
איתן גינזבורג:
היו הצעות לסדר חשובות מאוד.
יעקב מרגי:
בשבוע הראשון של הכנס מדברים על תעריף תג מחיר של המשותפת, בשבוע שני זה נושא שכל ערוצי התקשורת דיברו עליו.
יעקב מרגי:
התייחסו למשבר הזה.
יעקב מרגי:
לא צריך לפחד מדיונים, לא צריך לפחד מדיונים.
יעקב מרגי:
זאת בסך הכול הצעה לסדר.
יעקב מרגי:
זה יום של חברי הכנסת.
יעקב מרגי:
רוצים להתעלל בעצמם עוד שעה?
יעקב מרגי:
שיישבו עוד שעה.
יעקב מרגי:
לא צריך לפחד מדיונים.
יעקב מרגי:
לא צריך לחשוש.
יעקב מרגי:
חוששים.
יעקב מרגי:
זה דבר שלא היה.
יעקב מרגי:
אנחנו סגנים ואנחנו מדברים, מצידי, שלא יהיה פרוטוקול או שיהיה פרוטוקול.
יעקב מרגי:
לא אכפת לי.
יעקב מרגי:
לא הייתה מציאות כזאת שיש חקיקה – רגע, מי היושב-ראש?
יעקב מרגי:
מי ינהל את הישיבה?
יעקב מרגי:
לא יעלה על הדעת שאני לא אתנהל בממלכתיות.
איתן גינזבורג:
והתנהלת.
יעקב מרגי:
עזוב אותי.
יעקב מרגי:
גם אחרים.
יעקב מרגי:
גם כשהיית אופוזיציה.
יעקב מרגי:
אנחנו חשדנו בסגנים?
יעקב מרגי:
מאיר כהן – בהערצה היה עולה, איש אופוזיציה.
יעקב מרגי:
לא נתנו לו לחוקק או לשלב של ההצבעה?
יצחק פינדרוס:
מאיר היה בן בית אצלנו.
יעקב מרגי:
קח את לוח התורנויות של הסגנים.
יעקב מרגי:
אתה יודע למי זה לא מוסיף כבוד?
יעקב מרגי:
למי שעורך את זה.
יעקב מרגי:
זה לא מוסיף כבוד.
יעקב מרגי:
ההפך הוא הנכון – תן לי להתמודד עם הממלכתיות.
יעקב מרגי:
תשמע, הגעתי לסיטואציה שאני רואה שהזמן שלי עומד להסתיים, ואני רואה את הסגן הבא – אני כבר נותן לו.
יעקב מרגי:
זאת העוצמה, זאת האיכות, זאת ההנאה.
יצחק פינדרוס:
אני ניהלתי את ועדת הכספים כמה פעמים, אם אתה זוכר.
יצחק פינדרוס:
מיקי לוי היה נודניק.
יצחק פינדרוס:
נודניק.
יצחק פינדרוס:
היה משגע את השכל.
יצחק פינדרוס:
פעם אחת הוא היה בזום.
יעקב מרגי:
עזוב, אל תזכיר את הזום הזה.
יצחק פינדרוס:
איתן, לא נתתי לו את הבמה?
יצחק פינדרוס:
אתה זוכר?
יצחק פינדרוס:
היו מתפוצצים.
יצחק פינדרוס:
היה מגיע מיקי זוהר, משתולל.
יצחק פינדרוס:
היה מגיע שר האוצר – מה אתה עושה פה?
יצחק פינדרוס:
הייתי אומר לעוזרים של שר האוצר: צאו החוצה.
יצחק פינדרוס:
הם חברי כנסת, אנחנו ניתן להם לדבר, ניתן להם לעלות ותגיע איתם להסדר.
יצחק פינדרוס:
היה לי אינטרס?
יצחק פינדרוס:
היה לי משהו עם מיקי לוי?
יצחק פינדרוס:
אמרתי למיקי זוהר: תקשיב, לא יעזור לך.
יצחק פינדרוס:
אתה תישאר פה, החבר'ה של שר האוצר מסתובבים, מקללים אותי.
יצחק פינדרוס:
אמרתי להם, חבר'ה, הם חברי כנסת, ניתן להם.
יצחק פינדרוס:
ולא קיבלתי הוראות ממיקי זוהר.
יצחק פינדרוס:
כן, מיקי זוהר היה אז יושב-ראש הקואליציה.
יצחק פינדרוס:
הייתי אומר לו: מיקי, תירגע.
יצחק פינדרוס:
היה מגיע שר האוצר, וישראל כץ כעס עליי, אם אתה זוכר, בדיוק על הדבר הזה.
יעקב מרגי:
תשחרר אותו מהמבוכה, תביא מישהו מוועדת הכנסת.
יצחק פינדרוס:
הוא זוכר את זה.
יצחק פינדרוס:
לא נתתי להם.
יצחק פינדרוס:
אמרתי להם, אין דבר כזה.
יצחק פינדרוס:
תנו להם לדבר, תנו להם לעלות.
איתן גינזבורג:
נעבור להצבעה.
איתן גינזבורג:
אני כבר מבקש מחילה מראש, ואנחנו פה במשחקי תפקידים.
איתן גינזבורג:
גם בגלל המציע גם בגלל המשיב, אני נמצא בסיטואציה בלתי אפשרית כמעט.
איתן גינזבורג:
אבל אני אנשום עמוק, ואעלה את זה להצבעה.
איתן גינזבורג:
פה אחד הערעור נדחה.
איתן גינזבורג:
אני מקווה שנגיע לימים שבהם נוכל לקיים את הדיונים האלה בצורה טיפה אחרת.
יעקב מרגי:
יותר משוחררת, יותר אוורירית.
איתן גינזבורג:
אני רוצה להגיד לך משהו.
איתן גינזבורג:
אני מבסוט עכשיו, בכנס הזה לעומת הכנס הקודם, מימי רביעי.
איתן גינזבורג:
בימי רביעי יש תחושה של גיוון.
יעקב מרגי:
זה מתוך שלא לשמה, יבוא לשמה.
איתן גינזבורג:
התחושה פתאום היא שיש פרלמנט.
יצחק פינדרוס:
אתה זוכר שביבי היה כל הזמן כועס על יריב לוין, רותח עליו.
יצחק פינדרוס:
כשהוא הגיע להסדר, הוא היה קורא לנו, כיושבי ראש סיעות.
יצחק פינדרוס:
הוא היה מקבל טלפון.
איתן גינזבורג:
אלה היו מקרים בודדים, ספציפיים, ואני גם זוכר אותם.
איתן גינזבורג:
על פי רוב, הדברים התנהלו כך.
איתן גינזבורג:
אנחנו נמצאים במצב פוליטי בעייתי.
איתן גינזבורג:
אתה לא יכול ספציפית, כי הגשת ערעור, אבל זה שחבריך לא יכולים להצביע, זה לא הזוי?
יעקב מרגי:
הזוי.
איתן גינזבורג:
תודה רבה, חברים, הישיבה נעולה.
ניר אורבך:
היום יום שני, כ"ט באייר התשפ"ב, 30 במאי 2022.
ניר אורבך:
על סדר-היום הנושא הראשון: רביזיה על החלטות הוועדה בדבר קביעת ועדות לדיון בהצעות החוק הבאות.
- דדון:
פינדרוס לא נמצא.
ניר אורבך:
חבר הכנסת זוהר נמצא?
- דדון:
הוא לא הגיע.
- דדון:
הוא הגיש את הרביזיה והוא עדיין לא הגיע, אז אולי נתחיל עם סעיף ב'.
ניר אורבך:
נתחיל עם סעיף ב', בסדר גמור.
ניר אורבך:
נחכה לחבר הכנסת פינדרוס שיגיע ונעבור כעת לסעיף ב': קביעת ועדות לדיון בהצעות החוק הבאות: סעיף 1, הצעת חוק הכניסה לישראל (תיקון מס' 34), התשפ"ב-2022, מ/1513.
ניר אורבך:
המלצת הלשכה המשפטית להעביר את זה לוועדת הפנים והגנת הסביבה.
ניר אורבך:
נשמעו הצעות במליאה להעביר את הצעת החוק גם לוועדת הכספים.
ניר אורבך:
יושב-ראש ועדת הפנים מבקש שההצעה תועבר אליו.
ניר אורבך:
ההמלצה שלנו להעביר את זה לוועדת הפנים והגנת הסביבה.
אורית סטרוק:
אני רוצה להגיד משהו.
אורית סטרוק:
אני פשוט רוצה להבין, אדוני היושב-ראש, איך גובשה הרשימה של החוקים שאתה רוצה להעביר ברוב טובך לדיונים בוועדות לקידום חקיקה, כי אני רואה כאן חוקים שעברו במליאה ביחד ואפילו אחרי חוק שלי ושהוא גם חוק של אתי עטיה, ומשום מה לא בא זכרו של החוק שלנו ברשימה.
אורית סטרוק:
אז אני רוצה פשוט להבין איך אתה בוחר את הרשימה.
ניר אורבך:
באופן עקרוני, יש לנו לא מעט חוקים שתקועים בצנרת.
ניר אורבך:
אנחנו משחררים כרגע.
ניר אורבך:
לגבי מה ששאלת, אני אבדוק למה זה לא מופיע כאן.
ניר אורבך:
מן הסתם, אם זה לא - - -
אורית סטרוק:
אולי אפשר להעלות את זה כבר עכשיו.
ניר אורבך:
אני כרגע אפעל - - -
אורית סטרוק:
הנזק יהיה גדול.
אורית סטרוק:
צריך איזו הכנה גדולה.
אורית סטרוק:
החוק שלנו, אדוני באופן פשוט, הכי פשוט שבעולם, אין לו שום מקום אחר חוץ מוועדת - - -
ניר אורבך:
אין פה עניין - - -
אורית סטרוק:
אני פשוט לא מצליחה להבין למה - - -
ניר אורבך:
חברת הכנסת סטרוק, הכסף אין פה עניין מהותי, שאם לא כן את יודעת - - -
אורית סטרוק:
אם אין עניין מהותי, בוא נתקן עכשיו.
אורית סטרוק:
חז"ל אמרו, אדוני היושב-ראש – תן לי ללמד אותך משהו בחז"ל.
ניר אורבך:
אבל באמת ב-10 שניות כי אני רוצה להתקדם.
אורית סטרוק:
זה יהיה בדיוק 10 שניות.
אורית סטרוק:
חז"ל אמרו: שוב יום אחד לפני מיתתך.
אורית סטרוק:
והרי אדם לא יודע מתי יום מותו?
אורית סטרוק:
אז המשמעות היא שכל יום וכל רגע צריכים לחזור בתשובה.
אורית סטרוק:
ודאי וודאי כשאנחנו מדברים על מיתתה של הקואליציה הזאת שהיא קרובה מאוד, אז אם אפשר בבקשה כבר עכשיו להכניס את החוק הזה לרשימה ולהצביע עליו אני מאוד אודה.
אורית סטרוק:
אם אתה מתעקש שלא, אז אני - - -
ניר אורבך:
כתמיד, את נותנת לי הוראות הפעלה.
ניר אורבך:
אני עובד לפי תוכנית עבודה ואני שומע את ההערה שלך.
ניר אורבך:
אני אבדוק למה זה לא עלה.
ניר אורבך:
כרגע אנחנו ממשיכים לפי סדר-היום הקבוע.
ניר אורבך:
הצעת חוק הכניסה לישראל, כמו שאמרנו, מי בעד להעביר לוועדת הפנים ואיכות הסביבה, ירים את ידו.
ניר אורבך:
מי נגד, ירים את ידו.
ניר אורבך:
בעד העברת החוק לוועדה – 2
ניר אורבך:
ההצעה להעביר את הצעת חוק הכניסה לישראל (תיקון מס' 34), התשפ"ב-2022 לוועדת הפנים והגנת הסביבה נתקבלה.
ניר אורבך:
עבר לוועדת הפנית והגנת הסביבה.
ניר אורבך:
אנחנו עוברים לסעיף הבא: הצעת חוק סדר הדין הפלילי (תיקון מס' 91 והוראת שעה) (בתי משפט קהילתיים), התשפ"ב–2021, מ/1471.
ניר אורבך:
המלצת הלשכה המשפטית להעביר לוועדת החוקה, חוק ומשפט.
ניר אורבך:
נשמעו עצות במליאה להעביר את הצעת החוק לוועדת הפנים והגנת הסביבה.
ניר אורבך:
אנחנו ממליצים להעביר את זה לוועדת חוקה, חוק ומשפט.
ניר אורבך:
מי שבעד, ירים את ידו.
ניר אורבך:
אחת נגד.
ניר אורבך:
בעד העברת הצעת החוק לוועדה – 3
ניר אורבך:
עובר לוועדת חוקה, חוק ומשפט.
ניר אורבך:
הסעיף הבא: הצעת חוק נכסים של נספי השואה (השבה ליורשים והקדשה למטרות סיוע והנצחה) (תיקון מס' 5) (הארכת תקופת הביניים והחלת הוראות נוספות), התשפ"ב-2022, מ/1518.
ניר אורבך:
המלצת הלשכה המשפטית להעביר לוועדת חוקה, חוק ומשפט.
ניר אורבך:
נשמעו הצעות במליאה להעביר את הצעת החוק גם לוועדת הכנסת כספים או לוועדה לקידום מעמד האישה.
ניר אורבך:
ההמלצה שלנו היא להעביר את זה לוועדת חוקה, חוק ומשפט.
ניר אורבך:
מי בעד ירים, את ידו.
שמחה רוטמן:
אנחנו מנהלים פה דיון?
שמחה רוטמן:
אני לא מבין.
ניר אורבך:
אתה רוצה להעיר משהו?
שמחה רוטמן:
אני רוצה להעיר, גם רציתי קודם.
שמחה רוטמן:
אורית דיברה על עצם קביעת הרשימה, אני רציתי דווקא להעיר על הצעת חוק הכניסה לישראל.
ניר אורבך:
חבר הכנסת רוטמן, סליחה.
ניר אורבך:
כרגע אני שואל אותך.
ניר אורבך:
אם אתה רוצה לתת הערות כלליות על סדר- היום, זה בסדר, אני אתן לך את הזמן.
ניר אורבך:
כרגע אנחנו עסוקים בהצבעות.
ניר אורבך:
אם זה לא רלוונטי - - -
שמחה רוטמן:
על חוק הכניסה לישראל הייתה הערה לגופו של עניין.
ניר אורבך:
אז אני מתנצל שלא שמתי לב.
שמחה רוטמן:
אם תסיים את ההצבעה על זה ואז תיתן לי לדבר, אני אשמח.
ניר אורבך:
מי בעד להעביר לוועדת חוקה, חוק ומשפט ירים את ידו.
ניר אורבך:
אין.
ניר אורבך:
בעד ההצעה להעביר את הצעת החוק לוועדה – 3
ניר אורבך:
עובר לוועדת החוקה, חוק ומשפט.
שמחה רוטמן:
תודה רבה.
שמחה רוטמן:
ראשית, אני רוצה לדבר על נושא של איפה ואיפה בהצעות החוק, בהמשך למה שאמרה חברתי חברת הכנסת אורית סטרוק.
שמחה רוטמן:
כפי שאתה רואה, ואני גם התחשבתי – אפשר לנהל פה דיון ולקיים על כל אחת מהצעות החוק האלו דיון מעמיק למה היא מתאימה לוועדה פלונית ולא לוועדה אלמונית וגם על קביעת הרכב הוועדות וגם על כמה חוקים מונחים על שולחנה של כל ועדה, ובכל זאת לא באנו לעשות פה פיליבסטר.
שמחה רוטמן:
באנו פה להגיד ולראות איך מקדמים חוקים ביחד.
שמחה רוטמן:
העובדה שהכנסת אומרת את דברה בנוגע לחוקים, מצביעה וועדת הכנסת משמשת כחסם מפני חוקים שלא נוחים לפלוני או לאלמוני או לקואליציה, הוא מצב שמזלזל בכנסת.
ניר אורבך:
חבר הכנסת רוטמן, סליחה, בדרך כלל לא נוהג לקטוע.
ניר אורבך:
סליחה שאני אומר, אתה מדבר עכשיו לא לעניין כי אין פה איפה ואיפה.
ניר אורבך:
העלינו קבוצת חוקים עם אוריינטציה מאוד ברורה בישיבה הקודמת כדי לשחרר פקק.
ניר אורבך:
יש לנו המון חוקים שנמצאים בצנרת שאנחנו משחררים, חלקם עוד לפני הקדנציה של ועדת הכנסת הנוכחית.
ניר אורבך:
אנחנו מנסים לשחרר כמה שיותר חוקים ואנחנו משתדלים לעשות את זה בצורה הכי טכנית, בלי להתייחס לגופו של - - -
שמחה רוטמן:
אני לא חושב שזה נעשה בצורה הזו ולכן אני אומר את דעתי.
ניר אורבך:
אתה אומר את דעתך ואני אומר לך את האמת.
אורית סטרוק:
הוא אומר את דעתו ואתה אומר את דעתך.
ניר אורבך:
חברת הכנסת סטרוק, תודה רבה על מעורבות היתר.
ניר אורבך:
כרגע אני מול חבר הכנסת רוטמן ואני אומר שאתה אומר את עמדתך וזה בסדר.
ניר אורבך:
אני אומר לך את האמת.
ניר אורבך:
זו העבודה של הוועדה.
ניר אורבך:
אתה יכול אתה יכול לחשוב משהו אחד, אתה יכול לתת פרשנות, אתה יכול אולי לנחש – אני אומר לך את העובדות.
ניר אורבך:
זה ההבדל.
ניר אורבך:
לכן אני אומר לכם עוד פעם סליחה על קוצר הסבלנות, אני לא מוכן להיכנס עכשיו לדיונים שהם כולי האי ואולי, כי זה לא לעניין.
ניר אורבך:
אני אומר לך שוב, השחרור פה, אנחנו מנסים לעשות את זה שחרור מהיר.
ניר אורבך:
יש לנו פה עומס של ועדות מקבילות, אנחנו מנסים לעשות כמה שיותר מהר.
ניר אורבך:
אם יש פה חוק או שניים, ואמרתי את זה גם לחברת הכנסת סטרוק, שאתם חושבים שהיו צריכים להיות אולי לפני חוקים והם ולא נמצאים פה, אני מוכן לשמוע את זה ואני מוכן גם לראות מה נעשה בוועדה הבאה, בישיבה הבאה של הוועדה.
שמחה רוטמן:
בכל זאת, למרות שאמרת את דעתך, אני כן אומר את האמת.
ניר אורבך:
לא, לא, אני אמרתי את האמת – עכשיו אתה יכול להגיד את דעתך, להמשיך את דעתך.
ניר אורבך:
זה בסדר.
ניר אורבך:
אתם נמצאים בקמפיין מתמשך, אבל אתם לפעמים מתבלבלים.
אורית סטרוק:
זה מעניין.
אורית סטרוק:
זו קואליציה שבה אין אמרת – לכל אחד יש דעה.
אורית סטרוק:
אבל כשזו דעה שלנו, זו דעה - - -
ניר אורבך:
לא, חברת הכנסת סטרוק, אני גם מציע לך לחזור בתשובה, בסדר?
ניר אורבך:
הצעת לי – אני מציע גם לך לחזור בתשובה ויש לך גם על הרבה מה לחזור בתשובה.
שמחה רוטמן:
מאחר ואתה הזכרת את זה, אני דווקא לא חשבתי להתייחס לחוקים שעברו, זה יותר נעשה סדר א' על סדר היום, ונקברו קבורת חמור שלא לומר קבורת ועדה, במשך הרבה מאוד זמן כאן ועכשיו גם כשהעברת אותם בפעם הקודמת, העברת אותם לוועדה שאתה יודע היטב שתקבור אותם או שתעשה בהם - - -
ניר אורבך:
הפוך, אבל לא משנה.
שמחה רוטמן:
הפוך, אבל לא משנה.
ניר אורבך:
עובדתית זה הפוך.
ניר אורבך:
אבל לא משנה.
שמחה רוטמן:
כמה זמן חלף מאז שעבר בחוק לביטול ההתנתקות מחומש?
ניר אורבך:
12 שנה.
שמחה רוטמן:
כמה זמן עבר מאז?
ניר אורבך:
12 שנה עברו והעבירו את זה גם מתוך ידיעה שימשיך שעון החול לצפצף.
שמחה רוטמן:
אני באמת תמה מדוע הצבעת בעדו.
ניר אורבך:
כי אני בעד.
ניר אורבך:
אני בעד
שמחה רוטמן:
ניסית לגנוב את דעת - - -
ניר אורבך:
לא ניסיתי לגנוב את דעת הציבור.
ניר אורבך:
אתם מנסים לגנוב את דעת הציבור.
ניר אורבך:
חבר הכנסת רוטמן, אתם מנסים לגנוב את דעת הציבור.
ניר אורבך:
מספיק באמת, המשחקים האלה נחמדים, אבל באיזשהו שלב די, נגמרת הסבלנות של כולנו באמת.
שמחה רוטמן:
אני מרגיש את חוסר סבלנות שלך.
ניר אורבך:
אני לא מסתיר אותה.
ניר אורבך:
לא צריך להיות חד בשביל להרגיש אותה.
שמחה רוטמן:
לא אמרתי גם שאני חד.
שמחה רוטמן:
אמרתי שאני חש את חוסר הסבלנות שלך.
שמחה רוטמן:
אני מקווה שזה דווקא בגלל לדבריה של חברתי אורית סטרוק והרהורי התשובה הם קשים.
ניר אורבך:
כמו שאמרתי, יש תוכניות העבודה, לא של חברת הכנסת סטרוק, אני עובד לפי תוכנית עבודה שלי, כולל מול הקדוש ברוך הוא.
שמחה רוטמן:
אני מציע שתכלול בתוכנית העבודה שלך גם שיבה בתשובה.
ניר אורבך:
אני מציע לך לא להציע לי.
שמחה רוטמן:
אבל אני בכל זאת אומר, ביחוד לאור העובדה שקבורת הצעות חוק שזוכות לרוב במליאת הכנסת למשך זמן רב רק בגלל שהן לא נוחות למי מחברי הקואליציה, זה מעשה לא דמוקרטי.
שמחה רוטמן:
לפחות בהקשר של חומש, הקבורה הזאת גם מייצרת פגיעה כפי שחווינו בשבת האחרונה, וכנ"ל בעניין הצעת חוק ישובים ושכונות בהליכי הסדרה שגם שם אנחנו רואים איך העיכוב הזה שהוא בידיים שלך בסופו של דבר וגם ההחלטה לאיזו ועדה שזה עובר ושזה עובר בראשותו של מי שלא יקדם אותם, בטח לא בקצב הנדרש, בסופו של דבר זה נמצא על-ידך.
שמחה רוטמן:
ולכן אני אומר, ככל הנראה יש רגליים לדבר שגם ביום רביעי זה, כשם שקרה בהרבה מאוד שבועות לאחרונה, הקואליציה תוכה שוק על ירך בחלק מהצעות החוק שיעברו, אני פונה אליך ומבקש שתעשה שימוש לטובה בסמכותך כיושב-ראש ועדת הכנסת, שחרר את הפקק להצעות החוק הטובות שאתה גם יודע שהן טובות בליבך ולא תחסום אותן משיקולים של שרידות קואליציונית תוך פגיעה גם בתושבי חומש וגם בתושבי התיישבות צעירה וגם בתושבי ואזרחי מדינת ישראל.
שמחה רוטמן:
סיימתי.
ניר אורבך:
אנחנו עוברים כעת להמשך סדר היום: הצעת חוק עבודת נשים (תיקון - הגנה על עובדת מפני הליכי פיטורים), התשפ"ב-2021, פ/2865/24 של חברת הכנסת אימאן ח'טיב יאסין וקבוצת חברי הכנסת וכן הצעת חוק עבודת נשים (תיקון - הגנה על עובדת מפני הליכי פיטורים), התשפ"ב-2022, פ/3459/24 של חבר הכנסת איימן עודה וקבוצת חברי הכנסת.
ניר אורבך:
המלצת הלשכה המשפטית להעביר לוועדת העבודה והרווחה.
ניר אורבך:
נשמעו הצעות במליאה להעביר את הצעת החוק גם לוועדת הכספים או לוועדת הכלכלה.
ניר אורבך:
ההמלצה היא להעביר לוועדת העבודה והרווחה.
ניר אורבך:
מי נמנעים?
ניר אורבך:
בעד ההצעה להעביר את הצעות החוק לוועדה – 4
ניר אורבך:
עובר לוועדת העבודה ורווחה.
מיכאל מלכיאלי:
מי שלא חבר ועדה יכול להצביע בשביל להביע את דעתו ברבים, כבוד היושב-ראש?
יצחק פינדרוס:
למיטב זכרוני, אתה יושב-ראש הסיעה – אתה יכול להודיע עכשיו במכתב שאתה נכנס כחבר ועדה.
מיכאל מלכיאלי:
אתה מפריע במשא-ומתן עם יושב-ראש הוועדה.
ניר אורבך:
לפי התקנון החלופי של חבר הכנסת קרעי, התשובה היא כן.
ניר אורבך:
לפי התקנון הנוכחי של הכנסת אתה יכול להביע את דעתך, אבל היא - - -
שמחה רוטמן:
מי שם על התקנון של הכנסת?
יצחק פינדרוס:
אתה יכול לשלוח עכשיו ואני אמצא לך דרך משפטית שגם אם תשלח את זה בוואטסאפ זה יחול.
ניר אורבך:
סעיף 6: הצעת חוק לצמצום השימוש בשקיות נשיאה חד-פעמיות (תיקון - היטל על שקית נשיאה חד-פעמית), התשפ"ב-2022.
ניר אורבך:
פ/3010/24 של חבר הכנסת יוראי להב הרצנו וקבוצת חברי הכנסת; הצעת חוק לצמצום השימוש בשקיות נשיאה חד-פעמיות (תיקון - היטל על שקית נשיאה חד-פעמית), התשפ"ב-2022, פ/3120/24 של חברת הכנסת מיכל רוזין וקבוצת חברי הכנסת.
ניר אורבך:
המלצת הלשכה המשפטית היא להעביר לוועדת הפנים והגנת הסביבה.
ניר אורבך:
נשמעו הצעות במליאה להעביר את הצעת החוק לוועדת כספים.
ניר אורבך:
ההמלצה היא להעביר לוועדת הפנים והגנת הסביבה.
ניר אורבך:
4 מי נגד?
ניר אורבך:
אנחנו עוברים להצעה הבאה.
ניר אורבך:
רביזיה של חבר הכנסת פינדרוס.
ניר אורבך:
הצעת חוק הגנת השכר (תיקון - פנקס שכר, תלוש שכר וגליון אלקטרוני), התשפ"ב-2021, פ/2783/24 של חברת הכנסת גבי לסקי.
ניר אורבך:
המלצת הלשכה המשפטית היא להעביר לוועדת העבודה והרווחה.
ניר אורבך:
במליאה נשמעו הצעות להעביר את ההצעה לוועדת הכנסת.
- דדון:
4.
- דדון:
גם פינדרוס.
- דדון:
בעד ההצעה להעביר את הצעת החוק לוועדה – פה אחד
ניר אורבך:
סליחה, חבר הכנסת פינדרוס.
ניר אורבך:
הצעת חוק הבנקאות (שירות ללקוח) (תיקון - העברת משכנתה בין בנקים), התשפ"ב-2022, פ/2991/24 של חבר הכנסת יעקב אשר וקבוצת חברי הכנסת.
ניר אורבך:
ההמלצה היא להעביר לוועדת הכלכלה.
ניר אורבך:
בעד ההצעה להעביר את הצעת החוק לוועדה – פה אחד
ניר אורבך:
הצעת חוק פיצוי עסקים קטנים בשל אירועי איבה מתמשכים או מצב חירום כלכלי, התשפ"ב-2021, פ/2351/24 של חבר הכנסת יצחק פינדרוס.
ניר אורבך:
נשמעו הצעות במליאה להעביר את הצעת החוק לוועדת הבריאות.
ניר אורבך:
מציעים להעביר לוועדת הכלכלה.
ניר אורבך:
אין יותר מצביעים פה.
ניר אורבך:
הצעת חוק להגדלת שיעור ההשתתפות בכוח העבודה ולצמצום פערים חברתיים (מענק עבודה) (תיקון - גיל העובד), התשפ"א-2021, פ/1202/24 של חבר הכנסת יעקב אשר וקבוצת חברי הכנסת.
ניר אורבך:
המלצת הלשכה המשפטית היא להעביר לוועדת הכספים.
ניר אורבך:
נשמעו הצעות במליאה להעביר את הצעת החוק לוועדת העבודה והרווחה.
ניר אורבך:
מציעים להעביר לוועדת הכספים.
ניר אורבך:
אני לבד מצביע?
ניר אורבך:
חברת הכנסת שיר, חבר הכנסת הרצנו?
ניר אורבך:
1 נגד.
ניר אורבך:
עבר לוועדת הכספים.
ניר אורבך:
הצעת חוק סיוע למשפחות ברוכות ילדים (תיקוני חקיקה), התשפ"א-2021, פ/1866/24 של חבר הכנסת משה אבוטבול וקבוצת חברי הכנסת.
ניר אורבך:
מציעים להעביר לוועדת העבודה והרווחה.
ניר אורבך:
חבר הכנסת אבוטבול, מקובל?
משה אבוטבול:
אני לא יכול להצביע אבל בוודאי שאני - - -
ניר אורבך:
ארבעה.
ניר אורבך:
הצעת חוק צירוף משפחות נפגעי טרור כצד להליך המשפטי (תיקוני חקיקה), התשפ"א-2021, פ/921/24 של חבר הכנסת אוריאל בוסו וקבוצת חברי הכנסת.
ניר אורבך:
המלצת הלשכה המשפטית היא להעביר לוועדת החוץ והביטחון.
ניר אורבך:
נשמעו המלצות במליאה להעביר את הצעת החוק גם לוועדת החוקה, חוק ומשפט.
ניר אורבך:
מצביעים להעביר לוועדת החוץ והביטחון.
- דדון:
4 בעד.
ניר אורבך:
הצעת חוק מענה טלפוני אנושי לאזרח ותיק (תיקוני חקיקה), התשפ"א-2021, פ/236/24 של חברי הכנסת יעקב מרגי וינון אזולאי.
ניר אורבך:
המלצת הלשכה המשפטית היא להעביר לוועדת כלכלה.
ניר אורבך:
נשמעו הצעות במליאה להעביר את הצעות החוק גם לוועדה לביטחון הפנים.
ניר אורבך:
יש פה הערה שיושב-ראש ועדת הכלכלה שלח מכתב וביקש להעביר את זה אליו.
ניר אורבך:
אנחנו מציעים להעביר את זה לוועדת הכלכלה.
ניר אורבך:
מי בעש?
ניר אורבך:
הצעת חוק הגנת הצרכן (תיקון - פריסת תשלומים בעסקה מתמשכת), התשפ"א-2021, פ/1142/24 של חבר הכנסת ישראל אייכלר וקבוצת חברי הכנסת.
ניר אורבך:
גם פה יש מכתב של יושב-ראש ועדת הכלכלה שמבקש להעביר אליו.
ניר אורבך:
אנחנו נציע להעביר את זה לוועדת הכלכלה.
ניר אורבך:
הצעת חוק משק החשמל (תיקון - גביית תשלומים), התשפ"א-2021, פ/228/24 של חבר הכנסת מיכאל מלכיאלי.
מיכאל מלכיאלי:
אני רוצה לומר משהו בעניין הזה.
יצחק פינדרוס:
אתה מצטרף לוועדה?
יצחק פינדרוס:
קודם כל תודיע שאתה מצטרף.
מיכאל מלכיאלי:
זה שהרב פינדרוס מנסה לגרור אותי פעם אחר פעם להיות כאן חבר ועדה, המזימה של פינדרוס לא מוצאת חן בעיניי.
מיכאל מלכיאלי:
אני רוצה להגיד לך, הרב פינדרוס, אנחנו לא ניכנס לכאן לוועדה.
מיכאל מלכיאלי:
דבר שני, אדוני היושב-ראש, אני בהחלט חושב שהחוק הזה צריך להתקדם.
מיכאל מלכיאלי:
אני רוצה לשאול אותך.
מיכאל מלכיאלי:
אתמול ראיתי כל מיני פרסומים של שר האוצר שהוא החליט לקצץ לציבור החרדי – כבר אגיד למה זה קשור לחוק הזה – בהרבה הרבה דברים.
מיכאל מלכיאלי:
עכשיו, אין ספק שהחוק הזה, אנחנו גם במליאה נתקע אותו ונביא אותו לכאן.
מיכאל מלכיאלי:
היות ואתה, אדוני היושב-ראש, הבעת את דעתך לא פעם נגד הגזרות של שר האוצר, האם אתה תעזור לנו יחד עם כל חברי הוועדה לתקוע את ההצעות שלו כאן בוועדה כדי לא יוכל להתקדם?
מיכאל מלכיאלי:
למה זה קשור לחוק?
מיכאל מלכיאלי:
זה מה שבאת לשאול אותי.
מיכאל מלכיאלי:
החוק שאני מציע הוא חוק חברתי ואם אנחנו נעזור לקדם חוקים חברתיים אז תהיה אמירה של הוועדה שאנחנו נתקע חוקים שהם לא חברתיים.
מיכאל מלכיאלי:
אדוני היושב-ראש, אשמח למענה בעניין הזה.
ניר אורבך:
אני לא נוקט - - -
משה אבוטבול:
אדוני היושב-ראש, חשמל, להזכירך, נצרך בכל בית ולא רק בבתים ערביים.
מיכאל מלכיאלי:
קואליציה שנתנה חשמל בכמויות - - -
ניר אורבך:
אני שמח.
ניר אורבך:
הגעתי לכנסת ולא ידעתי, באמת אני אומר, עד כמה חברי הכנסת של ש"ס – ואני אומר את זה בלי ציניות – מסורים להתיישבות.
ניר אורבך:
זה משמח אותי מאוד.
מיכאל מלכיאלי:
אני מציע לך ללכת להתיישבות ולשאול אותם - - -
משה אבוטבול:
בניגוד אליו, אני לא מציע לך ללכת לשם.
משה אבוטבול:
אתה בטח לא רוצה להתקבל שם בצורה לא נוחה.
משה אבוטבול:
אני דואג לך - - -
ניר אורבך:
חבר הכנסת אבוטבול, אני מכיר שם יותר אנשים ממך.
ניר אורבך:
אל תדאג לי.
ניר אורבך:
אתה עוד לפני שידעת - - -
משה אבוטבול:
- - - מה שמחכה לך, עין לא ראתה אלוקים זולתך.
משה אבוטבול:
מה שמחכה לך - - -
ניר אורבך:
חבר הכנסת אבוטבול היקר, עוד לפני שידעת בכלל אם ההתיישבות היא במזרח או במערב, יש שם אנשים שאני מכיר.
ניר אורבך:
אתה לא תקבע לי - - -
משה אבוטבול:
- - - אולי תבוא כמו בנט, עם מסוק - - -
ניר אורבך:
אני מוכן להבטיח לך שבהתיישבות - - -
משה אבוטבול:
תבוא עם מסוק.
משה אבוטבול:
לא כדאי לך להבטיח לי כי אתה יודע את האמת - - -
ניר אורבך:
חבר הכנסת אבוטבול, בצעקות ובאינסטרומנטים קוליים אני לא יכול להתחרות בך.
ניר אורבך:
אני גם לא אביא לפה - - -
יצחק פינדרוס:
אני חוזר בי מהבקשה שיכנסו לוועדה.
ניר אורבך:
אני מכבד את הוועדה ואת המליאה ואני לא - - - אל תשמור עליי - - -
משה אבוטבול:
- - - איך הוא מגיב, הציבור - - -
ניר אורבך:
להבדיל ממך - - -
משה אבוטבול:
- - - אתה חבר בשדולת ארץ ישראל ואתה לא מגיע לסיורים - - -
ניר אורבך:
להבדיל ממך, חבר הכנסת אבוטבול, אני לא משתמש באינסטרומנטים, אני לא אביא לפה חתולים ואני לא אעשה קולות של חתולים, לא פה ולא במליאה - - -
משה אבוטבול:
- - - אתם בורחים כמו עכברים מהספינה שטובעת - - -
ניר אורבך:
אני לא איילל כמו חתול - - -
משה אבוטבול:
הספינה טובעת ואתם בורחים כמו עכברים.
ניר אורבך:
בוא נעשה לך מבחן קצר: איך קוראים ליושב-ראש מזכירות עשהאל?
ניר אורבך:
אתה יודע מה, עזוב את מזכירות עשהאל, איפה נמצאת עשהאל?
משה אבוטבול:
איפה עשהאל?
ניר אורבך:
איפה זה עשהאל?
ניר אורבך:
איפה זה אביגיל?
ניר אורבך:
בארץ ישראל.
ניר אורבך:
חבר הכנסת אבוטבול, זה פשוט מביש.
ניר אורבך:
זה מביש.
משה אבוטבול:
איפה זה מזרח ירושלים?
ניר אורבך:
אתה לא יודע איפה היישובים האלה ואתה מדבר על התושבים?
משה אבוטבול:
אתה נמצא - - - למה אתה לא בסיורים?
ניר אורבך:
של השדולה?
ניר אורבך:
כי שמו שאמרתי - - -
משה אבוטבול:
- - - תשובה.
משה אבוטבול:
הנה, יש פה - - -
ניר אורבך:
כמו שאמרתי לך, את תוכנית העבודה שלי ביישובים ובזהות היהודית של המדינה, לא חבר הכנסת אבוטבול ולא חברת הכנסת סטרוק יקבעו לי - - -
משה אבוטבול:
- - - רק אתה - - -
ניר אורבך:
חבר הכנסת אבוטבול שזה מקרוב בא ולמד לאחרונה איפה זה ציר 60 ואיפה זה כביש 90 ומה זה כביש 55, לאחרונה הוא לומד את זה ובא לתת לי מוסר.
משה אבוטבול:
- - - אשאל אותך שאלה: איפה זה - - -
ניר אורבך:
אדוני היקר, אתה לא יודע - - -
משה אבוטבול:
איפה זה בית ג'אלה?
ניר אורבך:
איפה זה בית ג'אלה?
ניר אורבך:
אתה לא יודע איפה זה עשהאל.
משה אבוטבול:
בוא תגיד לי איפה זה חלחול.
ניר אורבך:
אתה לא יודע איפה זה אביגיל.
משה אבוטבול:
בוא תגיד לי איפה - - -
ניר אורבך:
אתה לא יודע איפה זה שדה בועז.
משה אבוטבול:
שמה הרבה יותר - - -
ניר אורבך:
אתה בקושי יודע איפה זה קידה.
ניר אורבך:
אם חס וחלילה מה שלא קרה, לא היית יודע איפה זה בכלל.
משה אבוטבול:
- - - איפה זה חומש?
משה אבוטבול:
איפה זה חומש?
ניר אורבך:
מצחיק.
משה אבוטבול:
תספר לנו איפה זה חומש.
ניר אורבך:
לפני 15 שנה – איפה היית כשחומש - - - איך קוראים לארבעת היישובים בצפון השומרון חוץ מחומש?
משה אבוטבול:
- - - שום דבר לא עשית.
משה אבוטבול:
הנה, היום - - -
ניר אורבך:
- - - של חומש.
ניר אורבך:
שא-נור הוא מכיר - - -
משה אבוטבול:
- - - הפכת להיות שמאלני - - -
ניר אורבך:
- - - אתה לא יודע אפילו את השמות של היישובים, אז אתה אומר לי מה התושבים שלהם חושבים.
משה אבוטבול:
- - - הבאת אותם להצביע עבורך וברחת - - -
ניר אורבך:
אביעד, אני מתנצל שאתה עד לוויכוח כזה.
ניר אורבך:
אני כועס על עצמי שאני נגרר בכלל לרמה הזאת.
משה אבוטבול:
אתה לא נגרר.
משה אבוטבול:
אתה נגרר אחרי - - -
יבגני סובה:
די, די, אבוטבול.
אורית סטרוק:
ניר, אתה - - -
ניר אורבך:
הוא לא יודע אפילו איפה זה - - -
מיכל שיר סגמן:
בסוף ניר החליט ללכת למקום שמחזק את ההתיישבות ולא למקום שמפנה את ההתיישבות.
מיכל שיר סגמן:
למקום שלא מפנה את חברון, למקום שלא מפנה את חומש 5 פעמים, למקום שלא מזיז אנשים מהבית שלהם.
מיכל שיר סגמן:
הוא נמצא בממשלה הזאת.
מיכל שיר סגמן:
הוא לא נמצא בממשלה שיד אחת מדברת ימין ועושה שמאל.
משה אבוטבול:
- - -
ניר אורבך:
חבר הכנסת אבוטבול, אני קורא אותך לסדר בפעם הראשונה.
ניר אורבך:
אני קורא אותך לסדר פעם שנייה.
משה אבוטבול:
הנשק הידוע.
ניר אורבך:
אתה הראשון שמגיע לקריאה שנייה פה בוועדה.
ניר אורבך:
הראשון.
משה אבוטבול:
אני לא נבהל מזה.
ניר אורבך:
ואתה תקבל תכף קריאה שלישית ותצא החוצה.